﻿SPECTACOLELE I TOVSTONOGOV I l/IT/l LI WE/I TE/ITRl/Ll/l PSIHOLOGIC Existacunoscute spectacole ar fi carepiesele reprezentate se arată imprevizibile Asa se întîmplă şi noi, euoricît specta- de colele teatrului condus de Tovstonogov : poţi să cunoşti în amă- nunt Oceanul lui Stein şi Barbarii lui Gorki — jucate de actorii din Leningrad, aceste texte ţi se vor înfăţişa neaşteptat de noi Intensitatea vieţii create pe scenă face ca textul să se dezvăluie mai bogat şi mai plin decît tot ce ai putut gîndi şi imagina înainte E ca şi cum ai vedea sau ai citi piesa pentru prima data * * * Oceanul este o piesă care invita la romantic, debutînd zgomotos, în cas­ cade de muzică, proiecţii şi strigăte, care trebuie să semnifice lupta marinarilor eu taifunul Tovstonogov a renunţat la scenele situate de dramaturg în furtună In viziunea lui, începutul este simplu, nespectaculos : doua personaje se află în avanscenă, mimînd mersul, eu faţa la public, şi vorbind fiecare pentru sine Este un dialog de monologuri, un duet al gîndurilor Spectacolul debutează ast- fel în eu totul ait registru decît cel aşteptat ; legătura eu publicul este mai intima decît în text, mai directă şi mai intens concentrată Şi mai départe accentele cad altfel decît le asteptam, ritmul e altul decît cel prevăzut Episodul balului este redus la cîteva scene concise, eu doua sau trei personaje, jucate parcă „la trecut", din perspectiva amintirilor fugare Abia în scena reîntîlnirii celor trei prieteni, după un interval de şase ani, ritmul se relaxează şi timpul scenic se dilata ; acţiunea se strămută în prezent, permiţînd regizorului şi actorilor să descrie fără grabă un mediu şi o atmosferă Astfel, spectacolul structurează şi ritmează ferm expoziţia, cam lungă şi amorfă în piesă Incă de la început, întreaga atenţie s-a concentrât asupra actorilor Fără un gest, fără să recurgă la intonaţii „de efect", mişcîndu-se monoton, în 35 www cimec roritmul mersului, şi rnonologînd eu jumătate de glas, K I Lavrov (Platonov) si S I Iurski (Ceasovnikov) creează sentimentul unor pregnante prezenţe umane Pe masura ce acţiunea înaintează, această impresie se consolidează Ceea ce atrage în primul rînd în spectacol este vitalitatea personajelor scenice, ampli- tudinea şi precizia eu care se desenează în cadrul scenic fiecare viaţă de om Platonov tace în piesă exista eîteva scene în care eroul nu spune nici o vorbă, deşi se află într-un nod al conflictului : întîlnirea eu Maşa, petrecerea de la kilometrul 8 în spectacol, tăcerea devine o caracteristică predominantă a per­ sona] ului Abia acum, cînd vedem cum Lavrov ascultă şi urmàreste tot ce se petrece, descoperim că eroul lui Stein impune nu numai prin eeea ce spune, ci prin întreaga atitudine, prin liniştea lui intransigentă Tăcerea lui este tăcerea unui om de acţiune, neobişnuit să-şi piardă vremea eu multă vorbă ; ea înseamnă autodisciplină, fortă, sentiment al răspunderii, preocupare constante pentru munca de fiecare zi Precizia interpretării merge pînă la celé mai mici detalii Platonov poartă altfel uniforma decît Ceasovnikov Comandantul de pe Vzolnovanîi pare născut militar, educat în tradiţia eleganţilor ofiţeri ruşi pe care i-am văzu-t în Trei surori ; pe el, uniforma „vine ca turnată", el salută, merge, se aşază eu aceeaşi impecabilă disciplina a mişcării Pe Ceasovnikov însă, uniforma nu vrea să se aşeze ; Iurski 36 www cimec ropare tot timpul echipat En grabă, eu stîngăcie, şl, cînd la poziţia de drepţi, este uşor ridicol Cadrul scenic simplu, de o convenţionalitate neostentativă, concentrează şi mai mult asupra actorilor atenţia publicului Conceput într-o gamă de cenuşiu şi compus din panouri care încadrează geometric elementele de mobilier strict necesare jocului, decorul lui S S Mandel este întregit eu fotografii imprimate pe panouri centrale, în ultimul plan Precizia fotografică a acestor crîmpeie de imagml — un colţ din plafonul şi pereţii cabinei Căpitanului, o barcă legată la chei, un petic de plajă — şi penspectiva lor „subieotivă" însufleţesc convenţionalitatea decorului, introducîndu-ne în atmosfera fiecărei scene * * * Din spectacol se pot uşor deduce cîteva caracteristici defdnitorii pentru stilul regizoral al lui Tovstonogov, devenit, prin colaiborare constantă eu acelaşi ansamblu, stil al unui teatru Măsura şi simplitatea formei caracterizează întreaga punere în scenă Sim­ plitatea ei severă este împinsă, uneori, pînă la îndrăzneLi extreme : scene întregi sînt interpretate, aproape f ără o mişcare, de un singur actor Scrisoarea lui Zadornov devine — în interpretarea lui A E Garicev — un liniştit şi grav moment de con- fruntare eu sine însusi Din punct de vedere exterior, jocul actorului este absolut static ; el subjugă numai prin dinamica lăuntrică, prin ' expresia directă a mişcării gîndului La fel se întîmplă eu monologul lui Tuman, în interpretarea lui G A Gai Simplitatea austeră a montării nu devine ônsa maniera ; ea nu évita explo- ziile de énergie, nu se terne de expresivitatea violenta O scenă de obicei jucată în grabă, ca un moment pur explicativ între altele mai însemnate, este amplificatà, căpătînd însemnătatea unui punct central în spectacol : beţia lui Ceasovnikov Tex- tul rolului nu are mai mult de o jumătate de pagina, dar Iurski îl dezvoLtă spec- taculos şi eu risipă de amănunte De la pahar la pahar, Ceasovnikov îşi pierde echi- librul — doar este un nebăutor ; încăpăţînarea eu care el continua, în ciuda beţiei, să-şi răvăşească sistematic ţinuta, şi înverşunarea veselă eu care porneste în întîni- pinarea patrulei spun mult despre evoluţia acestui caracter dificil Altă caracteristică a spectacolului este densitatea mare a acţiunii scenice Ţesătura de reacţii şi raporturi umane create pe scenă nu se răreşte în momentele aparent neutre întrebarea reglementară „îmi permiteţi să plec ?" e folosită de Lavrov pentru a exprima dispreţul lui Platonov faţă de Zub, sau bucuria lui de a pleca în misiune Uneori interpreţii acţionează hotărîtor prin asemenea replici uzuale, aparent insignifiante Poate că toemai această precizie a nuanţelor psihologice, această perseverentă particularizare a lor aşază textul într-o lumină nouă Nici una din soluţiile de K I Lavrov (Platonov) şi O V Basilaşvili (Kuklin) în „Oceanul" www cimec ropunere în scenă şi joc nu este o soluţie la îndemîna oricărui regizor sau interpret Pare firesc ca monologul lui Kulclin despre ratare să fie rostit pe ton de meditaţie, ca un moment de îngîndurare ; O V Basilasvili îl spune însă rîzînd Rîsul lui nervos traduce în acelaşi timp ruşinea unei confesiuni înjositoare şi neputinţa de a se opri, nevoia de a spune ceea ce îi stă pe suflet Révolta din primul act a lui Ceasovnikov pare predestinata unei interpretări violente, explozive lurski însă o joacă aproape în şoaptă, concentrînd tot zbuciumul eroului în ritm : se asază, se scoală, îşi schimbă mereu poziţia, nu-şi găseşte, literalmente, locuJ şi vorbeste précipitât, eu neliniştea omului obsédât de un gînd incomod Sonorizarea şi detaliile plastice au şi ele un sens psihologic precis (trădat uneori de ilustraţia muzicală prea zgomotoasă, emfatică, în dezacord cu sobrietatea întregului spectacol) Murmurul valurilor se aude tot timpul în scena întîlnirii din- tre Maşa (actriţa N A Olhina, al cărei joc just este totuşi mai puţin viu decît al celorlalţi) şi Platonov, subliniind singurătatea femeii şi severitatea celui care, ascul- tînd-o, o judecă Colţul de camera figurât de panoul-fotografie din decorul de la kilométrai 8 — un vestibul situât între mai multe uşi — sugerează lipsa de sens a unei vieţi fără nimic trainic, care s-a consumât, parcă, în trecere dintr-un loc într-altul O asemenea concepţie despre teatru acordă trăirii actorilor o semnificaţie artistică sigură De obicei, pentru actori — mai aies pentru cei dotaţi eu oarecare sensibilitate — emoţia este un mod facil de comunicare cu publicul (De aceea, actorilor le şi plac conflictele puternice şi dezlănţuirile ) O actriţă tînără, atrăgă- toare, care plînge sincer pe scenă, umple întotdeauna de compasiune sufletul spec- tatorilor Comunicarea la acest nivel nu-i mulţumeşte pe actorii de la „Maxim Gorki" Jocul lor nu este rational, rece, abstract conventional, ei nu évita emotia în scena cu Ceasovnikov, Makarova (Anecika) plînge tot timpul Dar senti- mentele şi emoţia nu constituie pentru aceşti interpreţi un scop, ci un mij loc : un mijloc de a sugera idei, sensuri morale, un mod de analiză Anecika plînge, se luptă zadarnic să-şi oprească lacrimile ; de atîta suferinţă, i se face frig şi se ghemuieşte, mică şi ridicol de neajutorată, pe canapea Jocul Makarovei demon- strează că nu exprimarea deschisă a sentimentului aduce în scenă melodrama, ci reprezentarea emotiei „în sine", fără alt scop decît acela de a-1 mişca pe spectator, în această scenă nu ne emotionează atît lacrimile actritei, cît frumuseţea caracte- rului care se dezvăluie în interpretarea ei : demnitatea, puterea de a iubi, gin- găşia eroinei 38 www cimec roStînga : S I Iurski (Ceasovnikoy) fi N P Korn (CeasovnikoT-tatăl) ; dreapta : K I Lavrov (Platonov) în „Oceanul" Acesta este sensul cel mai înalt al spectacolului : el ne aduce în prezenţa unor oameni contemporani frumoşi şi drepţi, în care putem crede fără şovăire Aşa sînt Anecika, tumultuosul Kostik, Zadornov, chiar şi Tuman, pînâ la urmă, dar mai ales Platonov — intransigentul şi deplin maturul Platonov, care ne-a convins că poartă eu mîndrie povara marilor sale răspunderi, şi îşi găseşte fericirea in munca dusă în numele oamenilor Un spectacol Gorki în timpul căruia se rîde în hohote nu este deloc obişnuit Aşa se întîmplă eu montarea Barbarilor în regia lui Tovstonogov Momente de adevărată farsă, în care eroii se împiedică şi cad, stîrnind rîsul publicului, stau alături de scene apăsătoare, tragice chiar La lectură, aceste variaţii de ton nu sînt atît de évidente Piesa este o cronică a monotonei vieţi dintr-un mie oraş de provincie, în care sasirea unor ingineri constructori pare să aducă un început de înnoire care eşuează lamentabil, neizbutind decît să accentueze şi mai puternic lipsa de sens a existenţei duse de localnici Teatrul interpretează această istorie nu ca o dramă, ci ca o tragicomedie Tovstonogov se îndepărtează hotărît de tra- diţiile spectacolelor Gorki înţelese exclusiv ca dramatice şi grave Ultima replică a lui Ţîganov, înainte de sinuciderea Monahovei — „sînt gâta să te urmez ori- unde chiar şi pe acoperiş !" —, era în alte montări suprimată toemai pentru a évita hohotele de rîs înainte de tragedia finală „Pentru noi însă, această replică era absolut necesară — afirmă Tovstonogov In timpul spectacolului Teatrului Mare Dramatic, spectatorii rid, auzind-o, şi asta ni se pare just Am subliniat cu bună ştiintă bilateralitatea de sensuri a piesei, descoperind comicul în tragic" (Din „Contemporaneitatea teatrului contemporan", ed Iskusstvo, 1962, pag 55 ) Frecvenţa contrastelor comic-tragic scoate în evidenţă în spectacol eomplexi- tatea textului Astfel, pe la mijlocul actului II, Kuzneţov aduce în scenă o aparitie de farsă, prezentîndu-1 pe Grisa ca pe un adevărat Vaniuşka-Duraciok Peste puţin timp, în acelaşi act, vom asista la discutia dintre Lidia şi Cerkun In eulise, cineva cîntă la pian un vais tînguitor Olhina (Lidia) are o ţinută mîndră, stăpînindu-şi cu elegantă emotia, Luspekaev (Cerkun) o priveste intens Ne aflâm în plin teatru liric : schimbul de replici despre eroism şi fapte mari este o învăluită mărturisire de dragoste In punctul culminant, atunci cînd apropierea eroilor pare să devina inevitabilă, soseşte bărbatul Duniei, beat şi zdrenţăros ; el se instalează comod în mij­ locul scenei şi începe să-i privească cu gura căseată, „ca la teatru", pe îndrăgostiţi 39 www cimec ro Stîng;a : E A Popov» (Anna Fedorovna); dreapta: L A Volînskaia (Pritîki- na); în planul doi: P B Lnspckaev (Cerknn) i» „Barbarii" Instantaneu scena îşi schimbă sensul : cuvintele care înainte sunau înălţător devin, prin confruntare eu prezenţa brutală a mizeriei, ridicole şi puerile Scena, începutâ atît de gingaş, continua în registrul comic Bărbatul Duniei şterpeleşte de pe masă o sticlă eu băutură, pe care o leagănă în braţe eu duioşie de beţiv, în timp ce îşi revendică drepturile de părinte asupra Stiopei După asta, tonalitatea spectacolului se va schimba din nou : în scena următoare, Anna cerşeşte, în genunchi, soţului ei, iubire Sub o îniaţişare plăpîndă, E A Popova stăpîneşte o asemenea forţă, în jocul ei, varietatea nuanţelor este atît de mare, sensibilitatea atît de expresivă, încît trecem, fără tranziţie, în plină dramă psihologică Anna intră eu o rigiditate glacială, şi numai din privirea ei înţelegem cît de mult o urăşte pe Lidia ; apoi devine febrilă, temătoare, şi mişcările frînte par să încerce a stăvili duritatea soţului Spre a évita discuţia care o înspăimîntă, ea se sileşte să rîdă, încearcă să-şi disimuleze frâmîntarea, pentru ca, deodată, să nu mai reziste şi să izbuc- nească în strigăte nestăpînite în caleidoscopul acestor comportări contradictorii se citeşte clar gîndul ascuns al eroinei : teama de acel insuportabil şi de mult aşteptat ,nu te iubesc", de care actriţa se fereşte ca de o lovitură Sensibilitatea ? ei neobişnuită înregistrează durerea morală eu pregnanţa unei acute suferinţe fizice 40 www cimec ro U n~ T V Doronina (Nadejda) in „Bar­E A Lebedev (Monahoy) in „Bar­ barii" barii" if m # « www cimec roDa, Tovstonogov are dreptate cînd spune, în introducerea scrisă pentru caie- tul-program, că Barbarii este piesa lui Gorki care se apropie eel mai mult de dramaturgia cehoviană Succesiunea scenelor descrise aminteşte episodul din Pes- căruşul, în care, după încercarea de sinucidere a lui Treplev, marna şi fiul încep prin a se apropia eu dragoste, pentru a ajunge la ceartă ridicolă şi grotescă şi a termina printr-o împăcare duioasă * * * In Barbarii, prezenţa regizorului este mai învăluită, mai ascunsă decît în Oceanul, dar ea rămîne la fel de puternică O simţim şi în compoziţia de ansamblu, şi în detalii Aparent traditional în forma, spectacolul nu are nimic învechit în substanţă Decorul e şters, voit neutru, pentru a materializa ideea unei lumi provinciale, înţe- penite în rutină I se poate reproşa inexpresivitatea plastică în tran- scrierea acestei idei, dar principiul creator de la care a pornit regizorul nu poate fi contestât Acţiunea evoluează, contrapunctic, desfăşurîndu-se pe mai multe pla- nuri, care uneori se întrepătrund, alteori coexista, aparent fără legătură, centrele de atenţie aprinzîndu-se şi stingîndu-se în diferite puncte aie scenei, într-un joc subtil de semnificaţii Ca şi în Oceanul, tot interesul se concentrează asupra per- sonajelor, uimitoare galerie de portrete, surprinse din mereu altă perspectivă Toate subtextele rolurilor sînt evident şi eu implacabilă limpezime exprimate, fără ca afirmarea ideilor şi a poziţiei actorilor faţă de persona je să destrame firescul vieţii scenice E A Lebedev face din Monahov unul din principalii eroi ai spectacolului La început plin de sine, ridicol în ifosele eu care debitează banalităţi, el este ser- vil eu prestanţă, aproape eu mîndrie în actul II, siguranţa lui caraghioasă începe să-şi arate şubrezenia După discuţia de un cinism obraznic eu Ţîganov, Monahov- Lebedev, ramas singur, striveşte ţigara pe care a primit-o de la rival şi pleacă plîngînd Face asta repede şi eu atîta reţinere încît mai mult îi bănuim lacrimile decît le vedem Tot actul urmâtor, el joacă pe fondul unui hohot de plîns, greu stăpînit, mereu gâta să izbucnească Excelent găsită este aici punerea în scenă : Monahov se află aproape tot timpul în scenă, dar se ascunde mereu, în parte pen­ tru a-si feri de ochii străini deznădejdea, în parte pentru a-şi spiona soţia In sfîrşit, în ultimul act, emoţia — pînă aici sever comprimată — izbucneşte : Lebe­ dev plînge acum aproape tot timpul P B Luspekaev (Cerkun) şi V I Strjelcik (Ţîganov) descriu critic pe cei doi ingineri Timp de trei acte, Luspekaev pare un adevărat erou, pentru ca în ultimul act, fără să schimbe ceva în machiaj sau în costum, sa ne arate un Cerkun înfrînt, amortit, „îngrăşat" sufleteşte Strjelcik schiţează eu gratie şi ironie por- tretul unui adevărat arbitru al elegantei, căruia viata îi joacă o festă, făcîndu-1 să se îndrăgostească, în pragul bătrîneţii, de o provincială eu obiceiuri ridicole Acest caracter este privit din altă perspectivă decît celelalte : la Ţîganov, apa- renţa, masca socială, este fermecătoare, şi senti mentul sincer e comic Personajele de planul doi viu colorate, sînt descrise eu tot atîta atenţie ca si eroii principali : Golovastikov-B S Rîjuhin, înţeleptul-spion eu mers de pisică ; Drobeazghin, functionarul mărunt investit de Iurski eu tot farmecul unei prostii pli ne de bunăvoinţă ; Matvei Goghin (Garicev), aie cărui apariţii fugare exprima puternic nerăbdarea de a se căpătui ; Stepan Lukin (V E Reţepter), oscilînd între luciditate amară, aproape sceptică, şi entuziasm Fiecare nume din distributie ar mérita un comentariu : doctorul, cuplul Pritîkinilor, Katia, Vesiolkina, Redozubov, Stiopa, Ivakin Prezenta regizorului se manifesta cel mai ferm în gradaţia întregului spec- tacol De la început pînă la sfîrşit, ritmul exterior se menţine acelaşi, punetînd prin scurte momente de violenta contextual general static — al unei lumi în care nu se petrece nimic Eroii intră, ies, stau de vorbă, se ceartă, se împacă, şi acţiu- nea pare să nu izbutească sa se închege Dar ce crestere inexorabilă a ritmului interior, ce polifonică dezvoltare a tuturor conflictelor ce compun actiunea ! Primul act e pur expozitiv, de prezentare ; el lasă toate portile deschise spre ceea ce are sa se întîmple, nu înnoadă hotărît nici un conflict In actul II se declanşează brutal jocul de contraste comic-dramatic Actul III evoluează încet eu treceri aproape imperceptibile de la atmosfera de petrecere patriarhală, paşnică, la bar- baria unei orgii triviale Finalul este jucat în întregime în tensiunea tuturor con­ flictelor aduse la apogeu, dar neexprimate pînă în ultimele scene, fiind dominât 42 www cimec rode apariţia maiestuoasă a frumoasei Doronina (Nadejda) — pînă acum ciudată, uneori comică, senzuală şi de o sinceritate absolute, şi devenită adci adevărată eroină tragică * * * Astăzi nu mai exista nici negustori, nici stareţe, nici industriasi, nici doctori de zemstvă, şi nici relaţiile şi împrejurarile caracteristice acestor personaje, deve- nite istorice Cu toate acestea, spectacolul ne interesează tn cel mai înalt grad, ca şi cum tot ce se petrece pe scenâ s-ar referi constant la evenimente contem- porane Tovstonogov nu a pus în scenă Barbarii ca pe o piesă-document despre o lume dispărută ; el a căutat aici drama vie a oamenilor stăpîniţi de barbarie, care caută să lupte împotriva ei Ce înţelege regizorul prin „barbarie" ? O întreagă civdlizaţie falsă — şi cea de tip samavolnic, deschis sălbatică, conform căreia tatăl este stăpînul fiicei, soţul este stăpînul soţiei, primarul este stăpînul oraşului, dar şi cea aparent luminoasă, în fapt profund distructivă, adusă în mediul pro­ vincial de către intelectuali Gorki face în piesă necrologul vechii „împărăţii a întu- nericului" şi rechizitoriul rvoii „împârăţii a întunericului", creată de burghezia cultă, evoluată Este binecunoscuta temă gorkiană a demascării intelectualităţii burgheze, temă a cărei actualitate nu mai trebuie dovedită Cultura fără o cultură a sentimentelor şi relaţiilor umane, civilizaţia fără o adevărată civilizare a vieţii sociale şi intime nu aduc decît descompunere Cer- kun, Anna şi Ţîganov sînt puternici şi distrugători pentru că promit să aducă lumina şi dreptatea şi nu fac decît să-şi mascheze inconştient, eu vorbe mari şi idei frumoase, pornirile egoiste Cu ce se deosebeşte, în fond, morala Annei — în stare de orice umilire şi de orice şiretilic pentru a păstra bărbatul care nu o mai iubeşte — de morala beţivului care se socoteşte stăpînul Stiopei numai fiindcă îi este tată ? Şi prin ce diferă de această atitudine tentativa lui Ţîganov de a pune stàpînire pe Nadejda, promiţîndu-i călâtorii la Paris şi întîlniri cu régi „îmbrăcaţi numai în roşu" ? Ridicola, nu prea inteligenta Monahova, care se hrăneşte cu romane sentimentale şi visează marea dragoste, se împotriveşte instinctiv oricărei siamavolnicii („Cum ar putea să pună cineva stàpînire pe mine, dacă eu nu vreau ?") Intreaga piesă este un protest împotriva extinderii aşa-zisului „instinct" de proprietate asupra raporturilor dintre oameni Punînd-o în scenă, lui Tovsto­ nogov i-a fost uşor sa o prezinte ca o pledoarie pentru puritatea relaţiilor umane * * * CeJe doua spectacole pe care le-am văzut nu au avut doar meritul de a dezvălui toată frumuseţea unor texte dramatice ; ele ne-au făcut cunoscut un mod original de interpretare Omogenitatea trupei, conştiinciozitatea şi profunda con- centrare a tuturor interpretărilor, capacitatea actorilor de a mdeplini strălucit cele mai dificile sarcini profesionale dovedesc că Tovstonogov nu realizează spectacole izolate, ci că el a créât un teatru, găsind un sprijin eficient în munca actorilor şi a colectivului de regizori (R Agarmizean, R Sirota, M Rehels) Conducător, din 1956, al ansamblului de la Teatrul Mare Dramatic „Maxim Gorki" din Leningrad, regizorul a împrospătat trupa (din care jumătate o con- stituie actori noi, aduşi de el în teatru) şi a educat-o El promovează o modalitate contemporană de teatru psihologic, evident derivată din marile tradiţii stanislav- skiene, ca o expresie directă a preluării lor creatoare, nedogmatice Nici unul dintre spectacolele văzute nu erau spectacole de premieră Oceanul împlineşte în curînd două stagiuni, Barbarii se joacă din 1959 Vigoarea nealterată a interpretării dovedeşte viabilitatea creaţiilor lui Tovstonogov şi disciplina artis- tică desăvîrşită a actorilor Am cunoscut regizorul şi teatrul sub un singur aspect, spectacolele vizionate fiind destul de înrudite ca gen Repertoriul Teatrului „Maxim Gorki" cuprinde şi piese din alte genuri După cum se anunţă, ansamblul se pregăteşte acum să abor- deze marele repertoriu Shakespearean şi dramaturgia lui Cehov Putem aştepta ca şi de aici înainte creaţia comună a regizorului, a colaboratorilor lui şi a actorilor să atingă momente de înaltă desăvîrşire Ana Maria Narti www cimec ro